《冬日陪春雨诸公流山原看山》
明代·谢复

厓石千重险，篮舆一径穿。黄云迷晓日，绿树锁寒烟。

水陡斜还屈，山深断复连。是中有真意，何必话绵绵。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。